paragraph_text: Californication je sedmi studijski album američkog rock sastava Red Hot Chili Peppers. Album je 8. lipnja 1999. godine objavila diskografska kuća Warner Bros. Records. Produciran od Ricka Rubina, Californication je obilježen povratkom Johna Frusciantea, koji je prethodno svirao na albumima Mother's Milk i Blood Sugar Sex Magik. Frusciante je došao na mjesto gitarista u grupi zamijenivši Davea Navarra i smatra se zaslužnim za promjenu sveukupnog stila grupe. S albumom Californication sastav je po prvi puta u svoje pjesme uveo teme poput požude, smrti i promišljanja o samoubojstvu. Album sadrži i mnoge reference na droge te na Hollywood.